***Հավելված N 12***

ՄԺԾԾ ԺԱՄԱՆԱԿԱՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

***(հարկիրճ շարադրանք)[[1]](#footnote-1)***

1. **ՈԼՈՐՏԸ**

ՀՀ արդարադատության նախարարությունը մշակում և իրականացնում է ոլորտում կառավարության քաղաքականությունը, մասնավորապես իրականացնում է արդարադատության, այդ թվում՝ հարկադիր կատարման, քրեակատարողական, պրոբացիայի, սնանկության, փաստաբանության, հաշտարարության, նոտարական գործունեության, քաղաքացիական կացության ակտերի պետական գրանցման, իրավաբանական անձանց պետական գրանցման և հաշվառման, անհատ ձեռնարկատերերի հաշվառման, զանգվածային լրատվության միջոցների հաշվառման, անձնական տվյալների պաշտպանության, շարժական գույքի նկատմամբ ապահովված իրավունքների գրանցման, իրավական փորձաքննության, միջազգային իրավական փոխօգնության, հակակոռուպցիոն և պետական ծառայությունների մատուցման միասնական գրասենյակների գործունեության ոլորտներում քաղաքականության մշակումը և իրականացումը:

ՄԺԾԾ ժամանակահատվածում Արդարադատության նախարարության գործունեությունն ուղղված է լինելու Հայաստանի Հանրապետության կառավարության 2021-2026թթ. գործունեության միջոցառումների ծրագրով Արդարադատության նախարարության մասով սահմանված, Հայաստանի Հանրապետության իրավական և դատական բարեփոխումների 2022-2026 թվականների ռազմավարությունից բխող գործողությունների ծրագրերի, 2023 թվականի հոկտեմբերի 26-ի N 1871-Լ որոշմամբ հաստատած հակակոռուպցիոն ռազմավարությունից բխող 2023-2026 թթ. գործողությունների ծրագրի, Արդարադատության նախարարի 2023 թվականի հոկտեմբերի 20-ի N 627-Լ հրամանով հաստատված Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունների իրականացմանը:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Վերոնշյալ ոլորտների շրջանակներում նախարարությունը առանձնացնում է ոլորտային քաղաքականության հիմնական թիրախները և դրանք արտացոլում Կառավարության ծրագրում: Մասնավորապես` հիմնական թիրախային ուղղությունները տեղ են գտել Կառավարության միջոցառումների ցանկում: Առանձնացվել է դատաիրավական ոլորտը, որն ուղղված է լինելու Սահմանադրական բարեփոխումների անցկացմանը, դատական իշխանության անկախության և անաչառության ամրապնդմանը, դատավորի թեկնածուի հավակնորդների բարեվարքության ստուգմանը, դատարանների շենքերի և նյութատեխնիկական պայմանների բարելավմանը, պետական և տեղական ինքնակառավարման մարմինների կողմից մատուցվող ծառայությունների միասնական հարթակի ապահովմանը, սնանկության համակարգի արդյունավետության բարձրացմանը, վեճերի լուծման այլընտրանքային եղանակների զարգացմանը, Էլեկտրոնային արդարադատության միասնական համակարգի ներդրմանը։Հակակոռուպցիոն բնագավառում իրականացվելու են կոռուպցիոն հանցագործությունների բացահայտման մեխանիզմների բարեփոխումներ, հանրային իրազեկման ծրագրերի շարունակական իրականացում, Հակակոռուպցիոն և վերաքննիչ հակակոռուպցիոն դատարանների գործունության ապահովում։ Մարդու իրավունքների պաշտպանության ոլորտում իրականացվելու են մասնավորապես` Մարդու իրավունքների պաշտպանվածության և մարդու ազատ ստեղծագործելու, արժանապատիվ ու երջանիկ ապրելու համար նպաստավոր պայմանների ստեղծում, բոլորի՝ օրենքի առջև հավասարության երաշխավորում, խտրականության դրսևորումների կանխում, ինչպես նաև հավասար իրավունքների իրագործում Ազգային փոքրամասնություններին պատկանող անձանց իրավունքների առավել արդյունավետ պաշտպանություն, օրենսդրական երաշխիքների ամրագրում, անվճար իրավաբանական օգնության տրամադրման շրջանակների ընդլայնում:

Քրեակատարողական և պրոբացիայի ոլորտում իրավիճակը բարելավելու, ինչպես նաև ոլորտի շարունակական զարգացումն ապահովելու համար մշակված Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունների նպատակը լինելու է քրեակատարողական համակարգի բարելավումը, որը ենթադրում է ազատազրկման ավանդական պատժիչ գաղափարախոսությունից անցում դեպի վերասոցիալականացման և վերականգնողական արդարադատության գաղափարախոսությանը, քրեական ենթամշակույթի դեմ պայքարը, քրեակատարողական և պրոբացիայի համակարգում կոռուպցիայի հաղթահարումը, կրկնահանցագործության նվազեցում՝ հասարակության անվտանգությունն ապահովելու նպատակով:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Ոլորտային քաղաքականության թիրախների (վերջնական արդյունքների) ապահովման նպատակով ՄԺԾԾ ժամանակահատվածում հիմնական ծախսային գերակայություններն են.

1.Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում, նախարարության գործունեության արդյունավետության, նպատակաուղղվաության և բարձրացման, հանրությանը մատուցվող ծառայութունները բնակչության համար ավելի մատչելի դարձնելու նպատակով իրականացվող բարեփոխումներ

2.Քրեակատարողական համակարգի կատարելագործում, քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդման, պահման պայմանների բարելավման ապահովում

3. Հակակոռուպցիոն քաղաքականության մշակում,ծրագրերի համակարգում և մոնիտորինգի իրականացում

4. Պրոբացիայի ծառայության գործունեության արդյունավետության բարձրացում

5. Հարկադիր կատարման համակարգի բարեփոխումներ, կատարողական վարույթի արդյունավետության բարձրացում, առկա խնդիրները վերացնելու անհրաժեշտություն, դատական պաշտպանության իրավունքի անբաժանելի մաս հանդիսացող՝ դատական ակտերի կատարման իրավունքի, ինչպես նաև հարկադիր կատարման ենթակա այլ ակտերի հարկադիր կատարման կենսագործում

6.Քրեակատարողական հիմնարկներում պահվող ազատազրկվածներին բժշկական ծառայությամբ ապահովում, տրամադրվող բժշկական օգնության և սպասարկման որակի բարձրացում

7․ Դատական և հանրային պաշտպանություն՝ անձանց իրավաբանական օգնություն ստանալու սահմանադրական իրավունքի տեսանկյունից առանցքային է հանրային պաշտպանության ինստիտուտի դերն ու նշանակությունը: Միևնույն ժամանակ, անհրաժեշտ է ապահովել ՀՀ դատարանների որոշումների հիման վրա դատական փորձաքննությունների կատարումը։

Ոլորտային քաղաքականության թիրախների (վերջնական արդյունքների) ապահովման նպատակով ՄԺԾԾ ժամանակահատվածում Հայաստանի Հանրապետության արդարադատության նախարարության կողմից իրականացվելու են հետևյալ հիմնական ծրագրերը

- «Քաղաքացիական կացության ակտերի գրանցում»

- «Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում

- «Դատական և հանրային պաշտպանություն»

- «Քրեակատարողական ծառայություններ»

- «Իրավական իրազեկում և տեղեկատվության ապահովում»

- «Արդարադատության համակարգի աշխատակիցների վերապատրաստում և հատուկ ուսուցում»

- «Հարկադիր կատարման ծառայություններ»

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

Ոլորտային քաղաքականության թիրախների ապահովման նպատակով ՄԺԾԾ ժամանակահատվածում Արդարադատության նախարարության կողմից իրականացվող ընդհանուր ծախսերը (հայտերով ներկայացված)՝ բացված ըստ հիմնական ծրագրերի և ուղղությունների: ներկայացված է ստորև․

|  |  |  |
| --- | --- | --- |
| Ծրագրային դասիչը | Ծրագրի/ Միջոցառման/ կատարող հանդիսացող պետական մարմնի անվանումը | 2024թ. բյուջե գումարը (հազար դրամ) |
|  | ԸՆԴԱՄԵՆԸ | 35,283,075.50 |  |
| 1057 | Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում | 2,407,170.80 |  |
| 1052 | Քաղաքացիական կացության ակտերի գրանցում | 234,649.8 |  |
| 1093 | Դատական և հանրային պաշտպանություն | 2,476,746.00 |  |
| 1120 | Քրեակատարողական ծառայություններ | 23,009,063.47 |  |
| 1123 | Իրավական իրազեկում և տեղեկատվության ապահովում | 1,759,800.40 |  |
| 1149 | Արդարադատության համակարգի աշխատակիցների վերապատրաստում և հատուկ ուսուցում | 653,009.30 |  |
| 1182 | Հարկադիր կատարման ծառայություններ | 4,742,635.73 |  |

1. [↑](#footnote-ref-1)